สุสานเศาะลาฮุดดีน

สุสานเศาะลาฮุดดีนบรรจุที่ฝังศพและหลุมฝังศพของเศาะลาฮุดดีน สุลต่านราชวงศ์อัยยูบิด ตั้งอยู่ติดกับมัสยิดอุมัยยะฮ์ในดามัสกัส ประเทศซีเรีย สร้างขึ้นใน ค.ศ. 1196 สามปีหลังเศาะลาฮุดดีนเสียชีวิต นอกจากนี้ กลุ่มสุสานยังมีมัดเราะซะฮ์อัลอะซีซียะฮ์ที่เหลือซากเพียงเล็กน้อย นอกจากเสาไม่กี่ต้นและซุ้มประตูโค้งภายในที่อยู่ติดกับหลุมศพที่ได้รับการบูรณะ ปัจจุบันสุสานแห่งนี้บรรจุที่เก็บโลงศพ 2 โลง โลงหนึ่งทำด้วยไม้ ซึ่งว่ากันว่าบรรจุร่างของเศาะลาฮุดดีน และอีกโลงหนึ่งทำด้วยหินอ่อน สร้างขึ้นเพื่อเป็นการแสดงความเคารพต่อเศาะลาฮุดดีนในช่วงปลายคริสต์ศตวรรษที่ 19 โดยสุลต่านอับดุล ฮามิดที่ 2 แห่งออตโตมัน และต่อมาได้รับการบูรณะโดยจักรพรรดิวิลเฮ็ล์มที่ 2 นอกจากโลงศพหินอ่อนแล้ว ยังมีพวงหรีดสำริดปิดทองประดับประดาอย่างวิจิตรบรรจงวางอยู่บนโลงศพหินอ่อนด้วย ซึ่งต่อมาถูกเคลื่อนย้ายโดยพระเจ้าฟัยศ็อลที่ 1 หรือลอเรนซ์แห่งอาราเบีย ซึ่งต่อมาได้นำไปฝากไว้ที่ Imperial War Museum ภาพ อ้างอิง บรรณานุกรม Mannheim, Ivan (2001). Syria & Lebanon Handbook: The Travel Guide. Footprint Travel Guides. ISBN 978-1-900949-90-3. Berney, K. A.; Ring, Trudy (1996). International dictionary of historic places: Middle East and Africa, Volume 4. Taylor & Francis. ISBN 978-1-884964-03-9. Man, John (2015). Saladin: The Life, the Legend and the Islamic Empire. Random House. ISBN 978-1-473508-54-5.